kardosdrur/scandi-wiki huggingface dataset:
Kommunalvalg i Glostrup Kommune

Herunder ses en liste over kommunalvalg i Glostrup Kommune. Listen er ikke fuldstændig.

Kommunalvalget 2001 

Kommunalvalget 2001 blev afholdt tirsdag den 20. november 2001. Resultatet af valget blev, at Socialdemokratiet og Venstre hver vandt et mandat, mens Dansk Folkeparti og Det Konservative Folkeparti hver mistede et mandat, og på den baggrund genvalgtes Socialdemokratiets Søren Enemark som borgmester.

Stemmeprocenten var 85,8 %.

Kommunalvalget 2005 

Kommunalvalget 2005 blev afholdt tirsdag den 15. november 2005. Resultatet af valget blev, at Glostruplistens mandat i kommunalbestyrelsen blev overtaget af Dansk Folkeparti. Alle andre partier i kommunalbestyrelsen bevarede deres mandattal, og på den baggrund genvalgtes Socialdemokratiets Søren Enemark som borgmester. 

Stemmeprocenten var 63,7 %.

Kommunalvalget 2009 

Kommunalvalget 2009 blev afholdt tirsdag den 17. november 2009. I forbindelse med valget blev antallet af medlemmer i kommunalbestyrelsen udvidet fra 17 til 19.

Efter valget valgtes Venstres John Engelhardt som borgmester af en koalision bestående af Venstre, Dansk Folkeparti, Det Konservative Folkeparti og Glostruplisten samt Charlotte Brangstrup, der var blevet valgt som et af Socialistisk Folkepartis fire medlemmer i kommunalbestyrelsen, men som tre dage efter valget valgte at forlade SF's gruppe for at blive løsgænger. Dermed fik Glostrup Kommune for første gang en Venstre-borgmester.

Stemmeprocenten var 60,6 %.

Kommunalvalget 2013 

Kommunalvalget 2013 blev afholdt tirsdag den 19. november 2013. Resultatet af valget blev, at Venstre opnåede 7 mandater og dermed fik sit bedste valg i kommunen nogensinde. Enhedslisten opnåede for første gang at blive repræsenteret i kommunalbestyrelsen, mens Socialistisk Folkeparti blev reduceret fra 4 til 1 mandat. Det Konservative Folkeparti og Glostruplisten mistede deres mandater, og det var første gang nogensinde, at førstnævnte ikke blev repræsenteret i Glostrups kommunalbestyrelse.

Efter valget genvalgtes Venstres John Engelhardt som borgmester af en koalision bestående af Venstre og Dansk Folkeparti, som sad på et flertal bestående af 10 ud kommunalbestyrelsens 19 pladser.

Stemmeprocenten var 66,7 %.

Kommunalvalget 2017 

Kommunalvalget 2017 blev afholdt tirsdag den 21. november 2017. Resultatet af valget blev, at det ene af Dansk Folkepartis tre mandater blev overtaget af Det Konservative Folkeparti.

Efter valget genvalgtes Venstres John Engelhardt som borgmester af en koalision bestående af Venstre, Dansk Folkeparti og Det Konservative Folkeparti, som sad på et flertal bestående af 10 ud kommunalbestyrelsens 19 pladser.

Stemmeprocenten var 64,8 %.

Referencer 

Glostrup Kommune
Kommunalvalg i Danmark
Valdemar Hansen (borgmester)

Valdemar Hansen (1. juli 1886 i Herstedvester – 28. august 1972) var en dansk politiker, der i perioden 1929 til 1962 tjente som Glostrup Kommunes politiske leder; først som sognerådsformand indtil 1952, derefter borgmester indtil 1962; valgt for Socialdemokratiet. Han er den absolut længst siddende politiske leder i Glostrup Kommune. Det blev i alt til 33 år som leder. Allerede 1921 var han blevet valgt ind i sognerådet, og fra 1935 til 1958 sad han også i Københavns Amtsråd.

Han var søn af arbejdsmand Peter Emilius Hansen (død 1950) og hustru Maren Kirstine, født Nielsen, (død 1940), blev udlært murersvend i 1907 var på Rødkilde Håndværkerhøjskole i 1911 og tog senere forskellige kurser på Teknologisk Institut.

Valdemar Hansen var medlem af bestyrelsen for Københavns Amts Sognerådsforening fra 1930 og af bestyrelsen for Amtsrådsforeningen fra 1950, formand for landvæsensnævnet for Københavns Amts søndre Birk 1949-56, medlem af Sygehusrådet fra 1951, af Hovedstadskommissionen 1939-48, af Socialdemokratiets hovedbestyrelse 1929-57, af Murerforbundets hovedbestyrelse 1948-53, af Byplannævnet fra 1949, af Samfærdselskommissionen fra 1950 og af kredsledelsen for Andelsbanken i Glostrup fra 1928. I 1943 var han medstifter af Glostrup Boligselskab og var den første bestyrelsesformand i selskabet.

Valdemar Hansen blev gift den 6. april 1913 med Mary Jensen (født 6. september 1888 på Frederiksberg), datter af overportør Søren Jensen (død 1930) og hustru Ane Marie, født Simonsen, (død 1945).

I 2016 udskrev Rigshospitalet (som Glostrup Hospital er en del af) en konkurrence blandt hospitalets ansatte om et navn til vejen ind til hospitalet. Afdelingssygeplejerske Birgitte Lerche foreslog navnet "Valdemar Hansens Vej", da Hansen som borgmester i 1950'erne var med til at sikre placeringen af sygehuset i Glostrup.

Valdemar Hansens Vej vandt konkurrencen, og på regionsrådsmødet den 16. august 2016 godkendte regionsrådet Rigshospitalets forslag til vejnavnet, som derfor blev fremsendt til Glostrup Kommune, hvor vejnavnet blev endeligt vedtaget på kommunalbestyrelsesmødet den 12. oktober 2016.

Kilder 
 Kraks Blå Bog 1957

Noter 

Personer i Kraks Blå Bog (afdøde)
Tidligere borgmestre fra Danmark
Borgmestre fra Socialdemokraterne
Borgmestre i Glostrup
Danskere i 1900-tallet
Sognerådsformænd fra Danmark
Amtsrådsmedlemmer fra Socialdemokraterne
Murere fra Danmark
Fagforeningsfolk fra Danmark
Stefan de Vrij

Stefan de Vrij (født 5. februar 1992 i Ouderkerk aan den IJssel, Holland) er en hollandsk fodboldspiller (midterforsvarer). 

Han spiller hos Inter i den italienske Serie A, som han har repræsenteret siden juli 2018. Han har tidligere spillet for Feyenoord i sit hjemland.

Landshold 
De Vrij står (pr. december 2022) noteret for 59 kampe for Hollands landshold, som han debuterede for 15. august 2012 i en venskabskamp mod ærkerivalerne Belgien. Han var en del af den hollandske trup til VM i 2014 i Brasilien, EM 2020 og VM 2022.

I sine ungdomsår repræsenterede de Vrij desuden Holland på både U/16-, U/17-, U/19- og U/21-holdene.

Eksterne henvisninger 

  

Fodboldspillere fra Holland
Fodboldspillere fra Feyenoord Rotterdam
Fodboldspillere fra SS Lazio
Deltagere ved verdensmesterskabet i fodbold 2014
Deltagere ved det europæiske mesterskab i fodbold 2020
Deltagere ved verdensmesterskabet i fodbold 2022
Europa-Parlamentsvalget 1984

Europa-Parlamentsvalget 1984 var det første konstituerende valg siden 1979 og udvidelsen af EU i 1981, hvor Grækenland kom med. Det var også det sidste før Spaniens og Portugals indtræden i 1987.

Resultaterne viste at centrum-venstre og højreorienterede parlamentsmedlemmer profiterede på bekostning af det yderste venstre og centrum-højre. Socialisterne konsoliderede deres position som den største gruppe i parlamentet, og der var markante ændringer for de mindre grupper, hvor højreekstremistiske parlamentsmedlemmer dannede en gruppe, og hvor man fik en sammensmeltning af den grønne og regionalistiske gruppe, kendt som "Rainbow". Den samlede valgdeltagelse faldt til 61%.

I Danmark blev valget afviklet d. 14. juni 1984.

I dansk sammenhæng blev Det Konservative Folkeparti valgets største parti, med 20,81 % af de gyldige afgivne danske stemmer, hvilket gav partiet 4 af de 16 danske sæder i parlamentet.

Forud for valget

Sædefordeling 
Antallet af pladser var den samme som hidtil for hver af de medlemsstater, der også havde deltaget i valget i 1979. Grækenland, der var tiltrådt i 1981, blev tildelt 24 nye pladser. Dette forandrede antallet af pladser fra 410 til 434.

Eksterne links 
 The election of the Members of the European Parliament  European Navigator
 Full Election Details  Elections Online (Fransk)

1984
Politiske valg i 1984
Lissa (skib, 1871)

Panserskibet Lissa var det første nye panserskib i den kejserlige østrigske marine efter sejren i slaget ved Lissa, og det blev opkaldt efter øen.

Design 

Lissa blev bygget i den dengang østrigske havneby Triest med samme grundkonstruktion som de foregående østrigske panserskibe, i form af et træskib forsynet med panser af smedejern. Skibet var tegnet af den østrigske flådes chefkonstruktør Romalko, og det blev det første i flåden, hvor kanoner og panser var samlet i et centralt batteri (kasemat), inspireret af det britiske HMS Bellerophon.

Tjeneste 
Lissa hejste kommando i maj 1871 og fik 21 års tjeneste i flåden. Det udgik af flådelisten 13. november 1892 og blev ophugget mellem 1893 og 1895.

Noter

Litteratur 
 Roger Chesneau and Eugene M. Kolesnik, ed., Conway's All The Worlds Fighting Ships, 1860-1905, (Conway Maritime Press, London, 1979), 
 

Panserskibe fra Østrig-Ungarn
Europa-Parlamentsvalget 1989

Europa-Parlamentsvalget 1989 var et europæisk valg afholdt på tværs af de 12 EF-lande i juni 1989. Det var tredje europæiske valg, men første gang, at Spanien og Portugal stemte på samme tid som de andre medlemmer (de tiltrådte i 1986). Den samlede valgdeltagelse var på 59%

Sædefordeling 
Det var det første valg Portugal og Spanien deltog i med de andre stater. Spanien blev tildelt 60 pladser og Portugal blev tildelt 24; antallet af pladser til de øvrige stater forblev den samme.

Se også 
Europa-Parlamentsvalget 1989 i Danmark 

1989
Politiske valg i 1989
Bruno Martins Indi

Rolando Maximiliano "Bruno" Martins Indi (født 8. februar 1992 i Barreiro, Portugal) er en portugisisk født hollandsk fodboldspiller (midterforsvarer/venstre back). 

Han spiller hos Stoke City i England, som han har repræsenteret siden 2015. Tidligere har han spillet i Æresdivisionen hos Feyenoord og i Portugal hos FC Porto. Han fik sin seniordebut den 19. august 2010 i en Europa League-kvalifikationskamp for Feyenoord mod KAA Gent.

Landshold 
Martins Indi står (pr. april 2018) noteret for 34 kampe og to scoringer for Hollands landshold, som han debuterede for 15. august 2012 i en venskabskamp mod ærkerivalerne Belgien. Han var en del af den hollandske trup til VM i 2014 i Brasilien.

I sine ungdomsår repræsenterede Martins Indi desuden Holland på både U/17-, U/19- og U/21-holdene.

Eksterne henvisninger 

Fodboldspillere fra Holland
Fodboldspillere fra Feyenoord Rotterdam
Fodboldspillere fra FC Porto
Fodboldspillere fra Stoke City F.C.
Deltagere ved verdensmesterskabet i fodbold 2014
Daryl Janmaat

Daryl Janmaat (født 22. juli 1989 i Leidschendam, Holland) er en hollandsk fodboldspiller (højre back). 

Han spiller hos Watford i Premier League, som han har repræsenteret siden 2016. Han har tidligere spillet for ADO Den Haag, Feyenoord, Heerenveen og Newcastle United.

Med Heerenveen vandt Janmaat i 2009 den hollandske pokalturnering.

Landshold 
Janmaat står (pr. april 2018) noteret for 30 kampe for Hollands landshold, som han debuterede for 7. september 2012 i en VM-kvalifikationskamp på hjemmebane mod Tyrkiet. Han var en del af den hollandske trup til VM i 2014 i Brasilien.

I sine ungdomsår repræsenterede Janmaat desuden Holland på både U/20- og U/21-holdene.

Titler 

KNVB Cup
 2009 med Heerenveen

Eksterne henvisninger 

Fodboldspillere fra Holland
Fodboldspillere fra ADO Den Haag
Fodboldspillere fra SC Heerenveen
Fodboldspillere fra Feyenoord Rotterdam
Fodboldspillere fra Newcastle United F.C.
Fodboldspillere fra Watford F.C.
Deltagere ved verdensmesterskabet i fodbold 2014
Jasper Cillessen

Jasper Cillessen (født 22. april 1989 i Nijmegen, Holland) er en hollandsk fodboldspiller (målmand).

Han spiller hos Valencia CF i La liga, som han har repræsenteret siden 2019. Inden da spillede han for FC Barcelona 

Med Barcelona har Cillessen vundet Copa del Rey-pokalen i sæsonen 2016-17.

Landshold 
Cillessen står (pr. juni 2014) noteret for syv kampe for Hollands landshold, som han debuterede for 7. juni 2013 i en venskabskamp mod Indonesien. Han var en del af den hollandske trup til VM i 2014 i Brasilien hvor det blev til Bronze.

Titler 

Æresdivisionen
 2012, 2013 og 2014 med Ajax

Hollands Super Cup
 2013 med Ajax

Eksterne henvisninger 

 

Fodboldspillere fra Holland
Deltagere ved verdensmesterskabet i fodbold 2014
Fodboldspillere fra NEC Nijmegen
Fodboldspillere fra AFC Ajax
Anne-Louis Girodet

Anne-Louis Girodet-Trioson (oprindeligt Anne-Louis Girodet de Roussy 5. januar 1767 – 9. december 1824) var en fransk maler, grafiker og forfatter.

Girodet-Triosoen var elev af Jacques-Louis David og Antoine-Jean Gros. Fra 1789 til 1793 boede han i Italien, hvor han i en alder af 22 vandt Prix de Rome og fik sig et navn med maleriet Historien om Josef og hans brødre. I Rom malede han Hippocrate refusant les presents d'Artaxerxes (Hippokrates afslår Artaxerses' gaver) og især Antonio Canova gjorde indtryk på ham. Under indflydelse af ham og Correggio blandedes disse indtryk, og i 1792 udmøntes det i Endymions søvn, som i dag findes på Louvre, en i formen klassicistisk komposition, hvor dog romantiske træk viser sig. Atalas gravlægning (i 1808 på Louvre) er inspireret af François-René de Chateaubriand. Til Napoleons slot Malmaison udførte Girodet-Trioson et maleri med et heroisk motiv fra Ossians sange. Mod slutningen af sit liv arbejdede Girodet-Trioson først og fremmest med maleritekniske problemer.

Galleri 

Malere fra Frankrig
Historiemalere
Klassicistiske malere
Riddere af Æreslegionen
Medlemmer af Académie des beaux-arts
Franskmænd i 1700-tallet
Franskmænd i 1800-tallet
Grafikere fra Frankrig
Modtagere af Prix de Rome for maleri
Video video

"Video video" er en sang skrevet af Jens Brixtofte og indspillet af hans gruppe Brixx. Sangen deltog i Dansk Melodi Grand Prix 1982 og vandt foran Tommy Seebachs "Hip hurra - det' min fødselsdag" og Anne Karins "Når man kun er atten år". "Video video" opnåede 12 point fra fire ud af de fem landsdelsjuryer.

Med sejren var "Video video" kvalificeret til Eurovision Song Contest i engelske Harrogate samme år, men her klarede sangen sig mindre godt, idet den blev nummer 17 ud af de 18 bidrag. Sangen fik blot 5 point og holdt kun det pointløse finske bidrag bag sig.

Sangen bliver brugt flere gange i komediefilmen Sorte kugler (2009) med Anders Matthesen.

Referencer 

Singler fra 1982
Popsange fra Danmark
Sange fra Dansk Melodi Grand Prix
Sange fra Eurovision Song Contest 1982
Eurovision Song Contest-sange fra Danmark
Dansk Melodi Grand Prix 1982
IOS 8

iOS 8 er et styresystem til iPhone, iPad og iPod touch. iOS 8 blev lanceret for udviklere den 2. juni 2014 og til alle iOS-brugere i september 2014.

Apple tilføjede eller forbedrede i denne version af iOS følgende apps / programmer:

Beskeder
Der er massive forbedringer i Besked-appen. 

iCloud Drive
Klassisk cloud-drev à la Dropbox. Det virker på tværs af iOS og OS X.

Quick Type
En ny funktion, der gør det hurtigere at skrive på iPhonen. 

Family Sharing
Gør det muligt at dele indkøb fra iTunes Store og App Store blandt op til seks familiemedlemmer, uden at man behøver have samme iTunes-konto. Man kan også dele ting som billeder og kalender.

Sundhed
En af de helt store nyheder er HealthKit, der samler diverse sundhedsrelaterede data ét sted.  

Continuity
Gør det muligt at skifte direkte mellem iPhone, iPad og Mac, Spotlight, iOS’s søgefunktion.

Versionshistorie
 iOS 8.0.0
 iOS 8.0.1
 iOS 8.0.2
 iOS 8.1
 iOS 8.1.1
 iOS 8.1.2
 iOS 8.1.3
 iOS 8.2
 iOS 8.3
 iOS 8.4

Kilder 
Apple´s iOS 8 side

IOS (Apple)
DHF's Landspokalturnering 2014

DHF's landspokalturnering i 2014 var den 51. udgave af DHF's Landspokalturnering. De landsdækkende runder indledtes med 1/8-finalerne i august 2014 og afsluttedes for mændenes vedkommende med et final four-stævne i Gigantium i Aalborg  28.-29. marts 2015, hvor Skjern Håndbold vandt finalen med 24-20 over Team Tvis Holstebro. Kvindernes finale blev spillet 27. december 2014 i Jysk Arena og blev vundet af FC Midtjylland Håndbold med 32-26 over Team Tvis Holstebro.

Datoer 
Her er en oversigt over, hvornår der bliver trukket lod til de forskellige runder og, hvornår kampene skal spilles.

Mænd

1/8-finaler 
Tolv hold fra Jylland og fire hold fra Østdanmark (inkl. Fyn) har kvalificeret sig til 1/8-finalerne. Der blev trukket lod til 1/8-finalerne 2. juni 2014 og kampene spilles 27. august 2014.

Kvartfinaler 
Her deltager de otte vinderhold fra 1/8-finalerne.

Final 4 
De fire vindere af kvartfinalerne spiller final 4-stævne 28.-29. marts 2014 i Gigantium i Aalborg.

Semifinaler

Finale

Kvinder

1/8-finaler 
Elleve hold fra Jylland og fem hold fra Østdanmark (inkl. Fyn) har kvalificeret sig til 1/8-finalerne. Der blev trukket lod til 1/8-finalerne 2. juni 2014 og kampene spilles 29. - 31. august 2014. Roskilde Håndbold er videre til kvartfinalen uden kamp.

Kvartfinaler 
Her deltager de syv vinderhold fra 1/8-finalerne og Roskilde Håndbold, der var oversidder i 1/8-finalerne.

Semifinaler 
Her deltager de fire vinderhold fra kvartfinalerne.

Finale 
Her deltager de to vinderhold fra semifinalerne. Kampen spilles i Jysk Arena i Silkeborg.

Referencer 

2014
Håndbold i 2014
Håndbold i 2015
Colville River

Colville er den nordligste større floda i Alaska, USA. Den er ca. 563 kilometer lang og løber ud i Ishavet, 150 km vest for hvor Trans-American Pipeline starter ved Prudhoe Bay. Floden har sit udspring i De Long Mountains i vestenden af Brooks Range og løber mod øst, senere mod nord nedenfor landsbyen Umiat. Nederst løber den gennem store moseområder. Afvandingsområdet er på 53.000 km².

Colville River-området har uudnyttede reserver af kul, naturgas og råolie. Nord for floden ligger det geologisk-økonomiske konsessionsområe NPR-A, mens området sydøst for floden er reservat for inuit-befolkningen.

Se også 
 Vandløb i USA

Eksterne kilder/henvisninger 

Vandløb i Alaska
VM i roning 2014

VM i roning 2014 var den 43. udgave af VM i roning. Det afholdtes fra den 24-31. august på Bosbaan, Amsterdam i Holland.

Medaljeoversigt

Mændenes konkurrencer

Kvindernes konkurrencer

Para-roning

Konkurrencekoder

Resultat

Referencer

Eksterne henvisninger 
 Dansk Forening for Rosport
 Team Danmark Roning 

2014
Sport i 2014
Jacob Gadd

Jacob Gadd (født 1961) er en dansk billedkunstner, bedst kendt for sin gennemgående figur "Walther", som poserer på billedfladen i mange forskellige sammenhænge. Det kan f.eks. være som beskuer af verdenskunst, gengivet af Jacob Gadd. 

Kunstneren skabte i 2011 kunstretningen "Humorisme" sammen med galleriejer Knud Grothe. Jacob Gadd er sammen med kunstnerne Ole Fick og Mik Schack medlem af bestyrelsen for den fortsatte udvikling af "Humorismen".

I 2015 skrev og udgav Jacob Gadd bogen ´Hov, hvad gik der godt?´. Bogen er en selv-biografisk gennemgang med billedeksempler af, hvordan Jacob Gadds kunst har udviklet sig. Den beskriver de forskellige perioder, hvor motiverne gradvist ændrer form og karakter ud fra billedets hovedpersons/hovedpersoners skiftende udseende, rolle og modspil. Til eksempel den mest kendte figur, Walthers forhold til verdens-kunst, der som nævnt hænger på væggene i billedfladen i disse malerier, malet med stor præcision.

Noter

Eksterne links 
 Jacob Gadds hjemmeside
 humorisme.dk

Malere fra Danmark
Tom Høgli

Tom Høgli (født 24. februar 1984 i Harstad i Norge) er en norsk fodboldspiller, der spiller hos Tromsø. Tidligere har han blandt andet repræsenteret FC København.

Klubkarriere 
Høgli begyndte som ungdomsspiller i Skånland og Omegn Idrettsforening (SOIF). I 2002 skiftede han til Bodø/Glimt hvor han spillede frem til overgangen til Tromsø IL i marts 2007. Han skiftede i sommeren 2011 til belgiske Club Brugge.

I vinterpausen 2013/14 skrev Høgli kontrakt med FCK om et skifte fra sommeren 2014.

Landsholdskarriere 
Høgli debuterede for Norges fodboldlandshold den 20. august 2008 i en venskabskamp mod Irland. Høgli har spillet 49 A-landskampe og har scoret 2 mål. Høgli blev af landstræner Egil "Drillo" Olsen efter Norges kampe mod Portugal i VM-kvalifikationen betegnet som en af Europas bedste højrebacker som følge af sin tætte mandsopdækning af Cristiano Ronaldo.

Tom Høgli har endvidere optrådt for samelandsholdet under VM i fodbold for etniske minoriteter i 2006.

Noter

Eksterne henvisninger 

 
 Tom Høgli på fck.dk

Fodboldspillere fra FK Bodø/Glimt
Fodboldspillere fra Tromsø IL
Fodboldspillere fra Club Brugge
Fodboldspillere fra FC København
Fodboldspillere fra Norge
Forsvarsspillere (fodbold)
Friedrich Wöhler

Friedrich Wöhler (født 31. juli 1800 Eschersheim (Frankfurt am Main), død 23. september 1882) var en tysk kemiker, mest kendt for sin syntese af urea (urinstof) i 1828. Dette var det første organiske stof. som blev fremstillet syntetisk fra et ikke-organisk udgangsstof. Dette førte til, at man gik bort fra teorien om, at en særlig "livskraft" ("vitalitetsprincippet") behøvedes for at skabe karbonforbindelser. Wöhler var også først til at isolere mange af grundstofferne.

Eksterne henvisninger 

Kemikere fra Tyskland
Tyskere i 1800-tallet
Personer fra Frankfurt am Main
Ansatte ved Göttingens Universitet
Riddere af Æreslegionen
Medlemmer af Kungliga Vetenskapsakademien
Faglitterære forfattere fra Tyskland
Modtagere af Copleymedaljen
Medlemmer af Royal Society
Beryllium
Grupperejse

En grupperejse er en betegnelse for en rejse, hvor flere personer rejser sammen. Rejsebureauer betegner normalt rejser, hvor 10 personer eller flere rejser sammen, som grupperejser.

Grupperejser kan have forskellige temaer; for eksempel studierejser, firmarejser med videre.

I mange tilfælde vil en gruppe selv arrangere sin grupperejse, men der findes mange rejsebureauer i Danmark, der er specialiserede i at arrangere grupperejser.

Reference 

Turisme
Jerzy Kulej

Jerzy Kulej (19. oktober 1940 i Częstochowa i Polen – 13. juli 2012) var en polsk bokser og politiker. Som bokser vandt han europamesterskabet to gange og vandt OL-guld to gange.

Boksekarriere 
Ved EM i boksning i 1963 vandt han guld. Året efter blev han udtaget til OL i 1964, hvor han vandt olympisk guld i letweltervægt ved i finalen af besejre russeren Jevgeni Frolov.

Året efter stillede han op til EM i boksning i Østberlin, hvor han atter nåede finalen, hvor han besejrede den danske bokser Preben Rasmussen. Ved næste EM i 1967 i Rom nåede han atter finalen for tredje gang i træk, men måtte se sig besejret af russeren Valerij Frolov med dommerstemmerne 3-2.

Ved OL i 1968 forsvarede han sin olympiske titel, da han vandt finalen over den cubanske bokser Enrique Regüeiferos, hvorved han blev den eneste polske bokser, der har vundet to OL-guldmedaljer.

Han modtog i 1995 prisen Aleksander Reksza Boxing Award.

Efter boksekarrieren 
I 1976 medvirkede han i filmen Przepraszam, czy tu biją? instrueret af Marek Piwowski.

Efter karrieren blev Kulej interesseret i politik og han var tilknyttet en række partier over tid. I 2001 var han som medlem af Demokratisk Ventre Alliance og blev valgt ind i det polske parlament, hvor han sad indtil 2005.

Han fungerede som boksekommentator for den polske tv-station Polsat Sport.

Kulej fik et hjerteanfald i december 2011, der delvist lammede ham. Han døde af kræft den 13 juli 2012 i en alder af 71 år.

Olympiske resultater 
1964
 Første runde - bye
 Anden runde - Besejrede Roberto Amaya (Argentina) 5-0
 Round Three - Besejrede Richard McTaggart (Great Britain) 4-1
 Quarterfinal - Besejrede Iosif Mihalic (Romania) 4-1
 Semifinal - Besejrede Eddie Blay (Ghana) 5-0
 Final - Besejrede Evgeni Frolov (Soviet Union) 5-0

1968
 Round One - bye
 Round Two - Besejrede János Kajdi (Hungary) 3-2
 Round Three - Besejrede Giambattista Capretti (Italy) 4-1
 Quarterfinals - Besejrede Peter Tiepold (East Germany) 3-2
 Semifinals - Besejrede Arto Nilsson (Finland) 5-0
 Final - Besejrede Enrique Requeiferos (Cuba) 3-2

Noter

Eksterne henvisninger 

 
 

Olympiske boksere fra Polen
Olympiske mestre fra Polen
Politikere fra Polen
Boksere ved sommer-OL 1964
Boksere ved sommer-OL 1968
Personer døde af kræft